als_Latn dik_Latn sag_Latn
Menjëherë pas deklaratave të kandidatit për kryeministër nga PAN, Ramush Haradinajt se më LDK-në kanë traditë bashkëpunimi, ka reaguar Lidhja Demokratike e Kosovës bashkë me partnerët në koalicion duke e hedhur poshtë mundësinë e përfshirjes në një koalicion me PAN-in.
Përmes një komunikatë dërguar nga LDK thuhet se deklaratat e Haradinajt janë në kundërshtim të plotë me qëndrimin e të gjitha strukturave të LDK-së, partnerëve të saj dhe elektoratit “ i cili më 11 qershor me votë plebishitare vendosi për ta dërguar PDK-në në opozitë”.
“Koalicioni përjashton çdo mundësi bashkëpunimi dhe nuk ulet për diskutuar me askënd që ka për qëllim ta mbajë PDK-në në pushtet. Insistimi i çdokujt për të bashkëpunuar me LDK-në, për t’ia zgjatur pushtetin kapësve të shtetit nuk do të vije në konsiderim asnjëherë”.
|z. Haradinaj thirret në bashkëpunimin me LDK-në në kohën e Presidentit Rugova, por ai bashkëpunim kishte një qëllim tjetër, dërgimin e PDK-së në opozitë, ndërsa tani Haradinaj kërkon bashkëpunim me LDK-në për ta mbajtur PDK-në në pushtet”, thuhet në reagim.
Për më tepër thuhet se LDK qëndron prapa vendimit të koalicionit të djathtë se nuk ulet për të biseduar për koalicion eventual me PDK-në dhe as me partnerët e saj dhe e konsideron të kotë dhe tendencioz çdo deklarim të çdokujt për mundësinë e përfshirjes së LDK-së në ndonjë formulë qeverisëse me PDK-në.
“LDK dhe partnerët e saj të koalicionit janë duke pritur certifikimin e rezultatit të zgjedhjeve të 11 qershorit dhe veprimet do t’i ndërmarrin në përputhje me vullnetin e elektoratit të tyre”, thuhet në fund të komunikatës. /Insajderi.com
als_Latn als_Latn als_Latn als_Latn als_Latn als_Latn